ሱዋር ኣንደርሰን ካብ ኣየነይቲ ሃገር እዩ?
1.7 ሚልዮን ዝዋጋኡ ቆፎ ንህቢ ኣብ ኣውስትራልያ!
ክልተ ኣውስትራልያውያን ሓረስቶት ብዓይነቱ ናይ ፈለማ ዝኾነ ሓድሽ ዓይነት ቆፎ ንህቢ ድሕሪ ምስንዖም፡ ኣብ ውሽጢ 24 ሰዓታት ብ1.7 ሚልዮን ዶላር ከም ዝሸጥዎ ተገሊጹ።
ብመሰረት ጋዜጣ ቴለግራፍ፡ እቶም ኣቦን ወድን ዝኾኑ ኣርባሕቲ ንህቢ ነቲ ኣቓልቦ ሓያለ ሓረስቶት ዓለምና ክስሕብ ጀሚሩ ዘሎ ሓድሽ ዓይነት ቆፎ ምሉእ ብምሉእ ብፕላስቲክ’ዮም ሰሪሖሞ። እቲ ዝዓበየ ብልጫኡ ድማ፡ ነቶም ኣናህብ ከይተንከፍካን ብእኦም ከይተነኸስካን ነቲ ዝምስርሕዎ መዓር ኣብ ዝኾነ ግዜ ብቐሊሉ ክትእክቦ ዘኽእል ምዃኑ’ዩ።
“እዚ ቆፎ’ዚ ነቲ ዝብዝርብር ሰብ ጥራይ ዘይኮነ፡ ነቶም ኣናህብ’ውን ልዑል ምቹእነት’ዩ ዘለዎ” ዝበለ ሓደ ካብቶም መሃዝቲ - ወዲ 60 ዓመት ሱዋር ኣንደርሰን፡ ነታ ቀዳመይቲ ዝሰንዕዋ ቆፎ ድሕሪ ምሻጦም ኣብ ዝሰዓበ 12 ሰዓታት ካብ ልዕሊ 4 ሽሕ ኣርባሕቲ ንህቢ ጠለብ ከምዝመጾም ኣረዲኡ።
ካብ ዝመጽእ ወርሒ ሰነ ጀሚሮም ነቲ ጠለባት ንምምላእ ከምኡ ዓይነት ቆፎ ብብዝሒ ከፍርዩ ምዃኖም ድማ ኣረዲኡ። ንሱ ወሲኹ፡ እቲ ምህዞ ብኻልኦት ሰባት ንኸይስረቕ ናይ ዋንነት ፍቓድ ክሓቱ ምዃኖም ኣመልኪቱ።
ኣውስትራልያ